fi de et fi fi fi fi id fi fi fi fi fi fi fi fi fi fi fi fi fi fi fi fi et fi de de fi de fi de fi de nl de fi fi fi fi fi fi fi fi fi fi de fi fi fi fi fi fi fi de fi fy fi fi fi fi fi fi fi en en
Suomalaisen saunan tarina – Tarina saunomisen ihanuudesta | Saunat.co
Minuuttia vaille kahdeksan. Viima lyö varjolta niskat nurin. Sisällä viimeistellään saunatilojen pesua. Vielä yksi kärsimätön vilkaisu kelloon ennen kuin ovet saunatiloihin aukeavat. Vuokrasaunan omistaja huomaa odottavat henkilöt viimassa ja kiirehtii avaamaan saunavieraille ovet. Saunan puhdas tuoksu leijailee vastaan jo ovella, takassa loimuaa juuri sytytetty tuli, joka vastaanottaa tulijat lempeästi.
On illan paras hetki, hetki jota on suunniteltu pitkään.
Vilkaisu lasisen oven taakse saunalauteille, jossa pienestä ikkunasta siilautuu vielä viimeiset auringon säteet sisälle. Meripihkanvärinen paiste jatkaa hetken tanssiaan kunnes haihtuu huomaamatta ja vaihtuu puunvarjojen lankeamiseen. Saunakauhan täyttäminen kiulussa käy luontevasti ja pian saunatilan täyttää tuttu tunnelma. Kosteuden, palavan puun ja puhtauden liitto on onnistunut. Aromi tuo mieleen parhaimmat lapsuuden löylyt ja ajan, jolloin uimavesi ei ollut koskaan liian viileää.
”Upeat löylyt, eikö totta?”, vieressä istuva ystävä aloittaa toverillisen puheen. Upeat löylyt! Upea löytö saunaksi!
Saunojen kasvava suosio luo uusia elämyksiä
Vaikka saunojen saama suosio on ollut viime vuosien aikana voimakkaasti kasvussa, kaikki saunakokemukset eivät ole vielä koettu. Yhtä kauan kun uusia kiukaita asennetaan uusiin saunoihin, tulee jotain uutta koettavaa saunaelämyksiin. Saunan monimuotoisuuden vuoksi uuden  kokeminen ei lopu kesken.
Kerrostalojen sähkösaunat eivät onnistuneet tappamaan perinteistä puulämmitteistä saunaa ja savusaunankin tulevaisuus on turvassa. Edes suomalaiselle saunalle ilmaantuvien kilpailijoiden esiinmarssi ei ole aiheuttanut uhkakuvia. Infrapunasaunat, hammamit ja banjat ovat tuoneet hyvän lisän saunakulttuuriin ja korostaneet suomalaisen saunan loistokkuutta yksinkertaisuudessaan. Missäpä muualla suomalaisen olisi helppo aloittaa jutustelu ventovieraan kanssa kuin saunassa?
Perinteisestä suomalaisesta saunasta on tullut kaupunkikeskittymiin uusia erilaisia versioita, joissa saunan olemassaolo on vain yksi osa kokonaisuutta. Monitoimikeskuksiksi luokiteltavat saunatilat tarjoavat mainion kokoontumistilan yhteiseen kokoontumiseen, joka huipentuu oheistoiminnan jälkeen saunaan. Ihmisten suhtautuminen saunomiseen on muuttunut viime vuosien aikana sosiaalisemmaksi. Tästä vahvimpana esimerkkinä ovat yhteisölliset saunat niin järjestöissä kuin talonyhtiöissä. Lenkkisauna-tyyppiset saunat ovat palanneet nykyaikaisen piristysruiskeen kanssa. Saunan nykyisessä kehityskulussa ei ole moittimista, sauna mukautuu nykyajan tarpeisiin, muttei katoa. Sen keräämä historia pysyy mukana.
Tämä kirjoitus on kunnianosoitus suomalaiselle saunalle. Suomalaisempaa ilmiötä ei ole. Totuuden nimissä on mainittava muistakin saunakulttuureista, mutta niiden olemassaolo ei tee oikeutta suomalaisen saunan käsitteelle. Venäjällä on banja, Virossa savusauna, Turkissa hammamit, mutta vain Suomessa on suomalainen sauna. Mikään muu suomalainen teko ei ole onnistunut luomaan niin paljoa mielikuvia kuin sauna.
Suomalaista saunaa ovat viemässä maailmalle useat tahot. Kansainvälistä näkyvyyttä tekee Sauna From Finland, joka tekee työtä suomalaisen saunaelämyksen puolesta. Suomen saunaseura ry:n suurin tavoite tällä hetkellä on saada Suomalainen saunaperinne Unescon aineettoman kulttuuriperinnön listalle.
Tässä jutussa ylistetään Suomen parhaita saunoja, olivat ne sitten vuokrattavia tai yksityiskäytössä. Helsinki, Turku ja Tampere voivat ylpeillä saunojen lukumäärillä, mutta pienistä kunnista löytyvät ne todellisimmat saunat. Olemme keränneet parhaimmat saunat yhteen eri kaupungeista, mutta tuhansien tilaussaunojen joukosta voi tuntua epäoikeudenmukaiselta poimia muutamia esimerkkejä. Jossakin saunoissa viehättävät omistajien hyväsydämiset kohteliaisuudet, Yhdessä löylyt tuntuvat joka kerta paremmalta kuin missään muualla aiemmin. Jonnekin mennään oivallisen sijaintinsa tähden. Jokin sauna on nähtävä sen erikoisuutensa vuoksi. Silloin kun nämä kaikki yhdistyvät, voi kuvitella  löytäneensä täydellisen saunan, ellei tiedä seuraavassa hetkessä haaveilevansa vieläkin paremmasta.
Haluatko kokea oman saunatarinasi?
Sivuiltamme löydät kaikki Suomen vuokrattavat saunat
Helsingin parhaat yleiset saunat
Helsingin parhaat saunat 2022
Turun parhaat saunat 2022
Näe mitä Saunat.co voi tehdä saunallesi
Saunat.co esittelee kaikki Suomen vuokrattavat saunat, yleiset saunat sekä mobiilisaunat. Selaa saunoja tai ilmoita oma saunasi.
Saunat.co-palvelun käyttäminen on täysin ilmaista, mutta sen ylläpitäminen maksaa. Tue toimintaamme poistamalla AdBlocker. Kiitos 🙌
© Saunat.co – Kaikki Suomen saunat · saunat.co@gmail.com · Käyttöehdot
Helsingin parhaat saunat 2022 Helsingin parhaat yleiset saunat